b'\n_START_ARTICLE_\nVlast\n_START_PARAGRAPH_\nVlast je snaga pod\xc4\x8dinjavanja ljudi odre\xc4\x91enim naredbama uspostavljena nekim oblikom legitimnosti. To je sustav (mehanizam) koji omogu\xc4\x87uje pokoravanje naredbama \xc5\xa1to potje\xc4\x8du iz odre\xc4\x91enog izvora. Svaka vlast te\xc5\xbei nekoj vrsti stalnosti tj. svom u\xc4\x8dvr\xc5\xa1\xc4\x87enju i kontinuitetu \xc5\xa1to se posti\xc5\xbee uspostavom legitimnosti._NEWLINE_Legitimnost je stupanj prihva\xc4\x87enosti odre\xc4\x91enog tipa politi\xc4\x8dke vlasti od \xc4\x8dlanova politi\xc4\x8dke zajednice ostvaren na slobodnim izborima. Osigurava da ve\xc4\x87ina ljudi odobrava i slijedi izabranu vlast i podr\xc5\xbeava uvjerenje ve\xc4\x87ine \xc4\x8dlanova politi\xc4\x8dke zajednice da je ta vlast valjana i opravdana._NEWLINE_Na legitimnosti vlast temelji svoje pravo da o\xc4\x8dekuje pokoravanje pu\xc4\x8danstva.'